
REFERAT,

privind numirea membrilor comisiei de negociere a contractelor de asociere în participaţiune, ce se vor încheia de către S.C. ADP S.A cu alte societăţi comerciale, în vederea construirii şi exploatării de parcări în Municipiul Timişoara
Datorită numărului mare de autovehicule din Municipiul Timişoara sau aflate în tranzit, ca urmare a numeroaselor sesizări din partea cetăţenilor, care datorita lipsei locurilor de parcare ajung să parcheze pe locuri interzise, spaţii verzi, trotuare, încurcând şi traficul pietonal s-a constatat o tot mai mare nevoie a creării de locuri de parcare.


În vederea realizării acestor locuri de parcare multe societăţi comerciale din ţară sau străinătate solicită încheierea unor contracte de asociere în participaţiune cu SC Administrarea Domeniului Public SA.

Pentru încheierea contractelor de asociere în participaţiune între SC ADP SA şi alte societăţi comerciale pentru construirea şi exploatarea de parcări în Municipiul Timişoara se impune numirea unei comisii care să negocieze aceste contracte.

Astfel, SC ADP SA a transmis prin adresa cu numărul 4202/A/04.12.2009 şi înregistrată la Primăria Municipiului Timişoara cu nr. RE2009- 005482/04.12.2009 lista persoanelor nominalizate să facă parte din comisia de negociere a contractelor de asociere în participaţiune în vederea construirii şi exploatării de parcări în Municipiul Timişoara, conform hotărârii Consiliului de Administraţie al SC ADP SA.

Ţinând cont de cele prezentate propunem numirea unei comisii de negociere a contractelor de asociere în participaţiune care se vor încheia de către  SC ADP SA cu alte societăţi comerciale în vederea construirii şi exploatării de parcări în Municipiul Timişoara, în următoare componenţă:

1. ec. Nicuşor Miuţ – Director Direcţia de Patrimoniu P.M.T
2. ec. Liviu Barbu – Director General S.C  A.D.P. SA

3. ec. Angelica Lazi – Director Economic S.C  A.D.P. SA
4. Florin Baias – avocat al SC A.D.P. SA
5. Jugănaru Iulius – membru C.A al SC A.D.P. SA.
6. Ardelean Minela – membru C.A al SC A.D.P. SA. 
7. …………………. – Consilier Local 

8. ………………… - Consilier Local

9. ………………… - Consilier local.

	DIRECTOR ECONOMIC,

	CONSILIER,
	
	AVIZAT JURIDIC,

	Jr. NASTASIA MIRCEA

